Document ID: 32008D0220

KOMISJONI OTSUS,
12. märts 2008,
millega muudetakse otsust 2003/135/EÜ seoses metssigadel esineva sigade klassikalise katku likvideerimise ja metssigade erakorralise vaktsineerimise kavadega Rheinland-Pfalzi ja Nordrhein-Westfaleni liidumaade (Saksamaa) teatavatel aladel
(teatavaks tehtud numbri K(2008) 887 all)
(Ainult prantsus- ja saksakeelne tekst on autentsed)
(2008/220/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. oktoobri 2001. aasta direktiivi 2001/89/EÜ ühenduse meetmete kohta sigade klassikalise katku tõrjeks, (1) eriti selle artikli 16 lõiget 1 ja artikli 20 lõiget 2,
ning arvestades järgmist:
(1)
Sigade katku vastu võitlemise ühe meetmena võttis komisjon 27. veebruaril 2003. aastal vastu otsuse 2003/135/EÜ, millega kiidetakse heaks kavad metssigadel esineva sigade katku likvideerimiseks ja metssigade erakorraliseks vaktsineerimiseks Saksamaa Alam-Saksi, Nordrhein-Westfaleni, Rheinland-Pfalzi ja Saarimaa liidumaades. (2)
(2)
Saksamaa on komisjoni teavitanud kõnealuse haiguse hiljutisest arengust metssigadel Rheinland-Pfalzi ja Nordrhein-Westfaleni liidumaade teatavatel aladel.
(3)
Nimetatud teave näitab, et metssigadel esinev sigade klassikaline katk on nende liidumaade teatavatel aladel likvideeritud. Seega ei ole metssigadel esineva sigade klassikalise katku likvideerimise ja metssigade erakorralise vaktsineerimise kavasid nendes piirkondades enam vaja kohaldada.
(4)
Seetõttu tuleks otsust 2003/135/EÜ vastavalt muuta.
(5)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2003/135/EÜ lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud Saksamaa Liitvabariigile ja Prantsuse Vabariigile.
Brüssel, 12. märts 2008

Labels: 0
18
6